Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: kikapcsolták. Az ügyben az állampolgári jogok országgyûlési biztosáról szóló 1993. évi LIX. törvény (Obtv.) alapján
Paragraph Index: 401

1. A Thököly út 31. sz. alatti épület jogi státusza A vizsgálat keretében az esetleges jogsértések, visszásságok orvoslása érdekében döntõ fontosságú volt annak feltárása, hogy miként alakult a kérdéses, Thököly út 31. szám alatti ingatlan jogi státusza. Az épület eredetileg Budapest-Zugló-Önkormányzat tulajdonában állt. Az ingatlanok adásvételi elõszerzõdésének ügyét 2003. december 16-án tárgyalta a Képviselõ-testület, majd a döntéshozatalt két alkalommal elnapolták, 2004 januárjára, majd februárra. Az elõszerzõdésrõl szóló elõterjesztést a következõ bizottságok tárgyalták: a Vagyongazdálkodási, Településfejlesztési és Környezetvédelmi Bizottság, a Pénzügyi Bizottság, valamint a Jogi, Igazgatási és Közbiztonsági Bizottság. A szociális ügyekkel, gyermekekkel foglalkozó bizottság azonban az érintett ingatlanokban jelentõs számban tartózkodó önkényes és jogcím nélküli lakásfoglaló személy ellenére sem vitatta meg az elõszerzõdésrõl szóló elõterjesztést. Erre vonatkozó kérdésünkre a jegyzõ a következõ felvilágosítást adta: Az adásvételi szerzõdés elõkészítésének, képviselõ-testületi vitájának illetve megkötésének idõpontjában a jelzett ingatlanokban található nem lakás céljára szolgáló helyiségek üresek voltak. Az önkényes lakásfoglalók ezt követõen költöztek be, személyazonosságukat azonban nem lehetett megállapítani, mivel a helyszíni ellenõrzést végzõket „késekkel fenyegették”. Tájékoztatott továbbá arról is, hogy „az akkor hatályos, a Budapest-Zugló Önkormányzat tulajdonában álló lakások és nem lakás céljára szolgáló helyiségek bérletének szabályozásáról szóló önkormányzati rendelet a Szociális Bizottság részére csak a lakásokban tartózkodó jogcím nélküli személyek esetében biztosított intézkedési (döntési) jogkört, feltéve, hogy a lakáshasználat 2001. december 31. elõtt keletkezett.” A jegyzõ jelezte továbbá, hogy az önkényesen beköltözõ személyek lakásban tartózkodása nem tekinthetõ jogszerûnek, „életvitelükkel a környéket kriminalizálták”. A képviselõ-testületi ülésekrõl szóló jegyzõkönyv alapján 2004. február 24-én a testület elfogadta a Budapest XIV. ker. Thököly út – Istvánmezei u. – Cházár u. által körülhatárolt tömb önkormányzati tulajdonú ingatlanainak értékesítésérõl egy magántulajdonú céggel (a továbbiakban: Kft.) kötendõ elõszerzõdésrõl szóló képviselõ-testületi határozatot. Az elõszerzõdést 2004. május 17-én kötötték meg. Az elõszerzõdés a következõ, az ügy szempontjából lényeges információkat tartalmazza: – A 3.3. pont értelmében a zuglói kerületi szabályozási terv az ingatlanokat bontandónak jelöli ki. – A 3.4. pontban az elõszerzõdés említést tesz jogcím nélküli lakáshasználókról, illetve önkényesekrõl is: „Eladó az épületben lévõ lakásokról, valamint helyiségekrõl listát készített, amely tartalmazza azok részletes felsorolását, alapterületét, (…), a bérlõk és a bérleményben egyéb jogcímen vagy jogcím nélkül lakók, ill. önkényes beköltözõk számát, nevét, amelyet a felek 3. számú mellékletként csatolnak jelen okirathoz” Az elõszerzõdés rögzíti továbbá, hogy „eladó az általa készített anyagok tartalmáért feltétlen szavatosságot vállal.” (…) „A Házasingatlanokban található minden más személy, akár jogcím nélküli lakáshasználók vagy önkényes beköltözõk, a továbbiakban „jogcím nélküli használók”-ként kerülnek megjelölésre.” (A 3. számú mellékletben a Thököly út 31. sz. alatti ingatlan esetében nem jelennek meg jogcím nélküli lakáshasználók, más ingatlanok vonatkozásában azonban igen.) – Az elõszerzõdés 7. pontja értelmében a 3. számú mellékletben fel nem tüntetett személyek közül csak azon bérlõk és az általuk jogszerûen befogadott személyek vonatkozásában vállalja a Vevõ az ingatlanok kiürítését, akik az elõszerzõdés megkötését követõen, jogszerûen költöztek az ingatlanokba. Azaz a 3. pontban fel nem tüntetett „önkényes lakásfoglalók” vonatkozásában a kiürítési kötelezettség az Eladót terheli. – Az elõszerzõdés 8. pontja csak a bérlõk, illetve a telekingatlanon/közterületi ingatlanon lakó személyek elhelyezésérõl szól, a házasingatlanon jogcím nélkül tartózkodó személyekérõl azonban nem. A elõszerzõdés 3. számú mellékletében tehát nem szerepelnek jogcím nélküliek, önkényesek – ennek indoka a Budapest-Zugló Önkormányzat jegyzõjének október 25-i válasza értelmében szintén az, hogy elõszerzõdés készítésének, vitájának, megkötésének idõpontjában a helyiségek üresek voltak. Panaszosaink elmondása szerint 2003-ban a Polgármesteri Hivatal köztisztviselõje, két gyámügyi ügyintézõ és két rendõr kiment hozzájuk, „felmérték” õket, és figyelmeztették, hogy az épületet le fogják bontani. (E tények alapján felmerül a kérdés, hogy az önkormányzat nem szegte-e meg szerzõdésben vállalt kötelezettségét, amelynek értelmében szavatol az általa elkészített anyagok, dokumentumok valóságtartalmáért.) Az ezt követõ idõszakról egészen 2006 nyaráig nincsenek adataink, azonban panaszosaink állítása alapján tudjuk, hogy a Thököly út 31. sz. alatti ingatlan nem lakás céljára szolgáló helyiségeiben folyamatosan, életvitelszerûen tartózkodtak jogcím nélküli, illetve önkényes lakáshasználónak minõsülõ személyek, családok, köztük a panaszos és családja is.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes